open-index/open-wikipedia-markdown huggingface dataset:
Monwabisi Kwanda Mbeki

**Monwabisi Kwanda Mbeki** (1959 — vermis sedert 1981) is die seun van voormalige Suid-Afrikaanse president Thabo Mbeki en Olive Mpahlwa. Sy verdwyning was 'n saak van internasionale belang. Daar word geglo dat hy deur apartheidsagente vermoor is.

## Biografie 
Monwabisi Kwanda Mbeki, bekend as Kwanda, is in 1959 gebore in Butterworth, Oos-Kaap. Sy ouers was Thabo Mbeki (destyds 'n 16-jarige) en Olive Mphahlwa. Ingevolge Xhosa-tradisie moes Thabo 'n boete betaal omdat hy 'n minderjarige meisie swanger gemaak het. Hy het vyf beeste gegee.

Kwanda het by Olive se gesin gewoon tot die ouderdom van tien. Daarna het hy by Thabo se ma, Epainette Mbeki (bekend as Ma Mofokeng), ingetrek totdat hy matriek geslaag het.

## Verdwyning 
In 1976 het Kwanda saam met een van Thabo se ou kamerade Phindile Mfeti in ballingskap gegaan. Kwanda het by Phindile gehoor dat sy pa in ballingskap in Swaziland was en het besluit om by hom aan te sluit. Kwanda se stem is vir oulaas oor 'n telefoon gehoor toe hy vir Thabo se vriend vertel het dat hy in Durban is. Hy het in 1981 verdwyn.

## Waarheid- en-versoeningskommissie 
In 1998 het beide Thabo en Olive by die WVK gepraat en gevind dat die laaste plek waar Kwanda lewend gesien is, by die ANC militêre basis in Tanzanië was. Daar word aanvaar dat beide Kwanda en Phindile deur die Apartheidsregering se magte vermoor is. Daar is opgemerk dat honderde liggame van ANC-lede wat deur die destydse owerhede vermoor is, nog nooit opgespoor is nie.

## Verwysings
Oxalis tragopoda

***Oxalis tragopoda*** is 'n knolagtige geofiet wat deel is van die Oxalidaceae familie. Die spesie is inheems aan Lesotho en Suid-Afrika. In Suid-Afrika kom  die spesie in KwaZulu-Natal, die Oos-Kaap en die Wes-Kaap voor.

## Bronnelys 
* REDLIST Sanbi
* Plants of the World Online
Spookwerk

**Spookwerk** is werk wat deur 'n mens verrig word, maar waar die kliënt glo die werk deur 'n geoutomatiseerde proses uitgevoer is.

Baie van hierdie "korttermyn" en "op aanvraag" take word egter deur anonome "spoke" uitgevoer sonder enige terugvoer van kollegas of bestuurders Die term is geskep deur antropoloog Mary L. Gray en rekenaarwetenskaplike Siddharth Suri in hul 2019-boek, *Ghost Work: How to Stop Silicon Valley from Building a New Global Underclass*.

## Definisie 
Kunsmatige intelligensie het mense nodig wat met die vuil en morsige data, een of ander manier, struktureer of om skoon maak. Spookwerkers, met die suksess van assadeel-tegnologieë, soos Amazon Mechanical Turk, kan werk op afstand en op 'n kontraktuele basis uitgevoer. Hulle is 'n onsigbare werksmag is, afgeskaal vir diegene wat voltydse, deeltydse of ad hoc werk verlang.

## Verwysings
Ruang Talok 69

***Ruang Talok 69*** (Thais: เรื่องตลก 69, Engels: *6ixtynin9* of *A Funny Story About 6 and 9*) is 'n Thaise swart komedie en misdaaddrama wat deur Pen-Ek Ratanaruang geskryf en geregisseer is. Die hoofrol word vertolk deur Lalita Panyopas, 'n gewilde ster van Thaise sepies.

'n Nuwe weergawe vir televisie, ***6ixtynin9: The Series***, het in 2023 sy première op Netflix gehad, net Davika Hoorne as Toem.

## Storielyn
Toem is 'n sekretaresse by 'n bank wat noodgedwonge sy personeel moet verklein. Omdat die baas dit nie oor sy hart kan kry om te kies wie afgedank moet word nie, gebruik hy fortuinstokkies om te kies wie moet gaan. Toem trek een van die ongelukkige nommers. Terug by haar woonstel vind sy uit die hyser is buite werking en is ietwat geïrriteerd deur 'n jong man wat effens te gretig is om te help. Tog is sy vriendelik met hom. Toe sy alleen is, oorweeg sy allerhande maniere om selfmoord te pleeg.

Die volgende oggend ontdek sy 'n noedelboks voor haar deur met note van 'n miljoen baht. Dit is blykbaar voor haar woonstel gelos omdat die nommer teen haar deur, 6, 'n spyker kort; daarom swaai dit telkens onderstebo sodat dit lyk of sy in woonstel 9 woon, wat eintlik verder in die gang af is. Kort daarna kom vra twee boewe van 'n vegkunskamp haar of sy die boks gesien het. Hulle forseer hulle pad na binne en word per ongeluk doodgeskiet.

Toem besluit om van die lyke ontslae te raak, 'n vliegkaartjie te koop, 'n vals paspoort en visum te kry, die geld saam met haar te neem en die res van haar lewe iewers anders te gaan woon. Maar die boef Kanjit, wat vals paspoorte maak, is die een man van wie sy moet wegbly. Die promotor van die vegkunskamp stuur nog mans na haar woonstel, waar een vinnig in haar kas wegkruip toe sy onverwags tuis kom. 'n Jong polisieman, die minnaar van haar neusinstekerige buurvrou, Pen, klop aan haar deur om haar iets te vra en ontdek die lyke. Die man in die kas trek die polisieman se aandag toe hy sy wapen oorhaal, en albei sterf in die daaropvolgende skietgeveg. Nog 'n man kom later by Toem se woonstel aan op soek na die vermiste mans. 

Daar is ook Toem se vriendin, Jim, wat radeloos is omdat haar kêrel haar verkul. Toem neem Jim saam toe sy haar paspoort gaan haal, en Jim word per ongeluk doodgeskiet in die skietery wat volg. Toem vat die geld en maak dat sy wegkom. Toem onthou haar buurvrou Pen het vir haar vertel van twee lyke wat in die plaaslike meer gegooi is en hoe alles in die meer verdwyn. Sy gaan gooi die geld daarin en het op die ou einde net skuldgevoelens oor.

## Nuwe weergawe
'n Nuwe weergawe vir televisie, *6ixtynin9: The Series*, het in 2023 sy première op Netflix gehad, met Davika Hoorne as Toem. Die minireeks is in Engels oorgeklank en bestaan uit agt episodes.

## Verwysings
* Morris, Ron. 2000. "Bangkok Dispatch", Future Frame (besoek op 17 Oktober 2006).

## Eksterne skakels
*
*DVD-resensie
*
Oxalis virginea

***Oxalis virginea*** is 'n knolagtige geofiet wat deel is van die Oxalidaceae familie. Die spesie is endemies aan die Noord-Kaap en kom by Garies in die Namakwaland heuweltjieveld voor. Die plant word as seldsaam beskou.

## Galery 

Oxalis virginea 43528233.jpg
Oxalis virginea 43528676.jpg
Oxalis virginea 43528281.jpg
Oxalis virginea 43528291.jpg
Oxalis virginea 43528302.jpg

## Bronnelys 
* REDLIST Sanbi
* Plants of the World Online
Oxalis glabra

Die **tapytsuring** (*Oxalis glabra*) is 'n knolagtige geofiet wat deel is van die Oxalidaceae familie. Die spesie is endemies aan die Wes-Kaap.

## Galery 

Oxalis glabra.jpg
Oxalis glabra - Flickr - Kevin Thiele.jpg
Oxalis glabra 5Dsr 1-0137.jpg
Oxalis glabra 5Dsr 1-0144.jpg

## Bronnelys 
* REDLIST Sanbi
* Plants of the World Online
OneCoin

[duimnael|263x263px|Die amptelike logo van OneCoin op die deur van die hoofkantoor in [Sofia, Bulgarye.]]
**OneCoin** was 'n kriptogeldeenheidskema wat in 2014 deur Ruja Ignatova gestig is en later internasionaal as 'n Ponzi-skema geklassifiseer is. Dit is aan beleggers voorgestel as 'n innoverende digitale geldeenheid, maar die projek het vinnig aandag getrek vir sy onwettige praktyke. OneCoin het nie 'n regte blokketting gehad nie, wat 'n fundamentele kenmerk van wettige kriptogeldeenhede is, en het uitsluitlik staatgemaak op 'n geslote netwerk om transaksies te "registreer." Miljoene mense regoor die wêreld het in die projek belê, met bewerings dat meer as $4 miljard deur die skema ingesamel is.

Ruja Ignatova, wat bekend geword het as die "Cryptoqueen", het in 2017 spoorloos verdwyn, net voordat verskeie ondersoeke na OneCoin wêreldwyd aan die gang was. OneCoin is deur owerhede in verskeie lande as bedrog verklaar, en verskeie sleutelfigure in die onderneming is in hegtenis geneem. Tot op hede word dit as een van die grootste finansiële bedrogspulle in die geskiedenis beskou, en dit het talle mense sonder hul beleggings gelaat.

## Verwysings
Paul Collins

**Paul Collins** (* 22 Julie 1926 – † 31 Januarie 1995) was 'n Kanadese atleet. Hy het aan die Olimpiese Somerspele van 1952 deelgeneem.

## Verwysings
Jared Connaughton

**Jared Connaughton** (* 20 Julie 1985) is 'n uitgetrede Kanadese atleet. Hy het aan die Olimpiese Somerspeles van 2008 en 2012 deelgeneem.

## Verwysings
Gemengde leer

**Gemengde leer** is 'n benadering tot onderwys waar opvoedkundige tegnologie, onderrighulpbronne en geleenthede vir interaksie aanlyn is, en toepaslik gekombineer word met persoonlike kontak wat in 'n plek-gebaseerde klaskamer gefasiliteer word.

## Verwysings
David Campbell

**David Campbell** (* 31 Augustus 1960) is 'n uitgetrede Kanadese atleet. Hy het aan die Olimpiese Somerspele van 1988 deelgeneem.

## Verwysings
Tina Connelly

**Tina Connelly** (* 16 Augustus 1970) is 'n uitgetrede Kanadese atleet. Sy het aan die Olimpiese Somerspele van 2000 deelgeneem.

## Verwysings
SafeMoon

duimnael|257x257px|Wisselkoers van SafeMoon tussen Januarie en Oktober 2022.
**SafeMoon** was 'n Amerikaanse kriptogeldeenheid en blokkettingmaatskappy wat in Maart 2021 geskep is. Die maatskappy het die SafeMoon-token (SFM) geskep wat op die BNB Chain-blokketting verhandel het. Die token het 'n fooi van 10% op transaksies gehef, met 5% wat aan tokenhouers herverdeel is en 5% na beursies in 'n ander geldeenheid, Binance Coin (BNB), wat deur die skeppers van die muntstuk beheer word. Die token het sy hoogste markkapitalisasie van $17 miljard in April 2021 bereik.

Die SafeMoon-maatskappy het 'n kriptogeld-beursie met minimale funksie vrygestel en planne aangekondig om verdere kriptogeldeenheidprodukte vry te stel. Die maatskappy en die muntstuk was die onderwerp van verskeie kontroversies: omdat hulle vergelyk is met 'n ponzi-skema, nie produkte lewer nie, verskeie regsgedinge teen hulle aanhangig gemaak is en ernstige bedrogbewerings in die gesig gestaar word. In November 2023 het die Amerikaanse departement van justisie SafeMoon en sy uitvoerende span aangekla van bedrog, die ongeregistreerde aanbieding van sekuriteite en geldwassery. In Desember 2023 het SafeMoon bankrotskap verklaar.

## Verwysings
$Trump

**$Trump** (gestileer in alle hoofletters) is 'n kriptogeldeenheid en 'n sogenaamde meme-bewys wat geassosieer word met die Amerikaanse president Donald Trump, aangebied op die Solana-blokkettingplatform. Een biljoen munte is oorspronklik geskep; 800 miljoen bly in besit van twee maatskappye wat deur Trump besit word, nadat 200 miljoen in die openbaar vrygestel is in 'n aanvanklike muntaanbod (ICO) op 17 Januarie 2025. Minder as 'n dag later was die totale markwaarde van alle munte meer as $27 miljard. Die logo is 'n beeld van Trump wat sy vuis oplig nadat hy die poging tot sluipmoord in Julie 2024 oorleef het.

Ná sy bekendstelling het sy prys oornag met meer as 300% gestyg. Binne twee dae het dit die 19de waardevolste vorm van kripto-geldeenheid in die wêreld geword, met 'n totale handelswaarde van byna $13 miljard, en 'n totaal van $29 miljard se transaksies gebaseer op 'n $64-waarde van elk van die 200 miljoen munte wat uitgereik is deur die middag van 19 Januarie. Die *New York Times* het berig dat Trump-affiliasies 'n bykomende 800 miljoen munte beheer het wat hipoteties meer as $56 miljard werd kan wees, wat Trump moontlik een van die rykste mense in die wêreld maak teen 'n geraamde netto waarde van $63,8 miljard. Op 19 Januarie 2025 het Trump se vrou, Melania, haar eie meme-munt, $Melania, bekendgestel.

## Verwysings 
## Eksterne skakels 
*Amptelike webwerf
*Huidige wisselkoers
Oxalis bifida

***Oxalis bifida*** is 'n knolagtige geofiet wat deel is van die *Oxalidaceae* familie. Die spesie is endemies aan die Wes-Kaap.

## Bronne 
* REDLIST Sanbi
* Plants of the World Online
Kyra Constantine

**Kyra Constantine** (* 1 Augustus 1998) is 'n Kanadese atleet. Sy het aan die Olimpiese Somerspele van 2020 deelgeneem.

## Verwysings
Ab Conway

**Ab Conway** (* 7 Oktober 1914 – † 10 Maart 2001) was 'n Kanadese atleet. Hy het aan die Olimpiese Somerspele van 1936 deelgeneem.

## Verwysings
Robert Eggers

**Robert Houston Eggers** (gebore 7 Julie 1983) is 'n Amerikaanse filmmaker. Sy mees noemenswaardige werke, wat grootliks bekend is vir die skryf en regie van historiese fiksiefilms, is die gruwelfilms The Witch (2015), The Lighthouse (2019) en Nosferatu (2024), asook die mede-skryf en regie van die aksie-epiese The Northman (2022). Sy films is bekend vir die handhawing van historiese egtheid en meng dikwels elemente van gruwel, folklore en mitologie.

## Vroeë lewe 
Robert Houston Eggers is op 7 Julie 1983 in New York gebore. Hy weet nie wie sy biologiese pa is nie. Hy en sy ma Kelly Houston het na Laramie, Wyoming, verhuis, waar sy vir Walter Eggers, 'n Engelse letterkundeprofessor aan die Universiteit van Wyoming, ontmoet en getrou het. Die egpaar het tweelingseuns genaamd Max en Sam gehad, wat ook rolprentmakers geword het. In 1990 het die gesin na Lee, New Hampshire, verhuis nadat Walter 'n proost aan die Universiteit van New Hampshire geword het.

Eggers het in 2001 na New York teruggekeer om die American Musical and Dramatic Academy by te woon. Hy het 'n belangstelling in ontwerp, regie en teater gekry terwyl hy daar was, en sou ook 'n belangstelling in rolprentvervaardiging toon deur kortfilms te regisseer en te ontwerp. Sy kinderjare in Nieu-Engeland inspireer dikwels sy werk; terwyl hy sy eerste speelfilm geskryf het, het hy gereeld die Plimoth Plantation in Massachusetts besoek.

## Filmmaakstyl 
Een van die belangrikste kenmerke van films wat deur Eggers geregisseer is, is die "streng aandag aan detail". Hy het historiese akkuraatheid in sy rolprente gebruik, veral met die gebruik van spesifieke taal en tydperk-geskikte dialoog.

## Persoonlike lewe 
Eggers is getroud met Alexandra Shaker, 'n kliniese sielkundige wat hy van kleins af ken. Hulle woon in Brooklyn en het 'n seun.

## Verwysings
Myrtle Cook

**Myrtle Cook** (* 5 Januarie 1902 – † 18 Maart 1985) was 'n Kanadese atleet. Sy het aan die Olimpiese Somerspele van 1928 deelgeneem.

## Verwysings
Nano (kriptogeld)

duimnael|314x314px|Die amptelike Nano-logo.
**Nano** (afkorting: **XNO**) is 'n kriptogeldeenheid wat in 2015 bekendgestel is deur Colin LeMahieu. Nano is ontwerp om 'n liggewig, vinnige en omgewingsvriendelike alternatief vir tradisionele kriptogeldeenhede soos Bitcoin te wees. Colin LeMahieu het die ontwikkeling van Nano in 2014 onder die naam "RaiBlocks" begin. 'n Jaar later is RaiBlocks gratis deur 'n Captcha-beveiligde kraan versprei. In 2017, nadat 126 miljoen RaiBlocks versprei is, het die kraan toegemaak. Dit het die totale aanbod op ongeveer 133 miljoen RaiBlocks vasgestel, na toevoeging van 'n 7 miljoen RaiBlocks-ontwikkelaarfonds. RaiBlocks is in 2018 herbenoem as Nano.

Nano gebruik 'n unieke tegnologie genaamd die block-lattice-argitektuur, waar elke gebruiker hul eie blokketting bestuur. Hierdie tegnologie maak transaksies onmiddellik en sonder fooie moontlik, aangesien dit nie afhanklik is van myn van 'n sentrale netwerk nie. Nano is die eerste kripto-geldeenheid wat 'n Directed Acyclic Graph-datastruktuur (verkort as DAG) gebruik waar 'n "blok" uit slegs een transaksie en die rekening se huidige balans bestaan.

Nano fokus hoofsaaklik op skaalbaarheid en doeltreffendheid, wat dit besonder geskik maak vir mikrobetalings en ander finansiële transaksies wat vinnig en goedkoop moet wees. Die projek het ook bekendheid verwerf vir sy volhoubaarheid, aangesien dit nie groot hoeveelhede energie verbruik soos ander kriptogeldeenhede nie.

## Verwysings 
## Eksterne skakels 
*Amptelike webwerf
*Huidige wisselkoers
Bitconnect

duimnael|181x181px|Die amptelike Bitconnect-logo.
**Bitconnect** (afkorting: **BCC**) was 'n kriptogeldeenheid wat in 2016 gestig is en bekend geword het vir sy hoë-opbrengs beleggingsprogramme. Die platform het homself beskryf as 'n gedesentraliseerde finansiële netwerk wat gebruikers in staat stel om hul kriptogeld te leen en te beleg. Beleggers kon BCC koop en dit in die platform se "leningprogram" plaas, waar hulle daaglikse rente sou ontvang. 

Bitconnect het egter groot kontroversie ontlok weens sy piramide-agtige struktuur en gebrek aan deursigtigheid. Baie kriptogeld-deskundiges het gewaarsku dat die platform onhoudbaar en moontlik 'n bedrogstreek was. Op 17 Januarie 2018 het Bitconnect sy bedrywighede gestaak, en BCC-pryse het onmiddellik daarna met 92% neergestort. Bitconnect het aangekondig dat hy sy lenings sal terugbetaal. Bitconnect was een van die kripto-wêreld se top 20 mees suksesvolle kripto-geldeenhede totdat sy prys ineengestort het nadat handelaars vertroue begin verloor het. BCC het in Desember 2017 gestyg van 'n post-ICO-prys van $0,17 tot 'n hoogtepunt van $463; dit het vanaf 11 Maart 2019 tot $0,40 gedaal.

In September 2021 het die Amerikaanse Securities and Exchange Commission (SEC) die Bitconnect-stigters gedagvaar. Die SEC het beweer dat Bitconnect Amerikaanse beleggers 'n totaal van $2,4 miljard bedrieg het. Benewens die SEC siviele aanklagte, het die Verenigde State se Departement van Justisie (DOJ) kriminele aanklagte begin.

Bitconnect word miskien meestal onthou vir sy eerste (en enigste) jaarlikse seremonie in Pattaya, Thailand, op 28 Oktober 2017. Tydens die geleentheid het 'n belegger genaamd Carlos Matos van New York die geldeenheid entoesiasties bevorder en *"Bitconnect!"* verskeie kere geskree. Hierdie uitvoering het vinnig 'n Internetmeem geword wat vermenigvuldig deur prente en musikale hervermengings.

## Verwysings 
## Eksterne skakels 
*Amptelike webwerf (geargiveer)
Reid Coolsaet

**Reid Coolsaet** (* 29 Julie 1979) is 'n uitgetrede Kanadese atleet. Hy het aan die Olimpiese Somerspeles van 2012 en 2016 deelgeneem.

## Verwysings
Crypto.com

**Crypto.com** is 'n kriptogeld-beurs gebaseer in Singapoer wat verskeie finansiële dienste bied, insluitend 'n toep, ruil- en niebewarings-DeFi-beursie, NVI-mark en direkte betalingsdiens in kriptogeld. Teen Junie 2023 het die maatskappy na bewering 100 miljoen kliënte en 4 000 werknemers gehad. 

Die maatskappy is aanvanklik in Hongkong gestig deur Bobby Bao, Gary Or, Kris Marszalek en Rafael Melo in 2016 as "Monaco". In 2018 is die maatskappy herdoop na Crypto.com na 'n aankoop van 'n domein wat besit word deur die kriptografie-navorser en professor Matt Blaze. 

## Verwysings 
## Eksterne skakels 
*Amptelike webwerf
USD Coin

duimnael|314x314px|Die amptelike USDC-logo.
**USD Coin** (afkorting: **USDC**) is 'n kripto-geldeenheid en 'n stabielemunt gekoppel aan die Amerikaanse dollar wat deur die maatskappy Circle uitgereik word. Circle het USDC op 15 Mei 2018 aangekondig, en dit het in September van dieselfde jaar aktief geword. USDC werk as 'n Ethereum ERC-20-token en is ook beskikbaar op verskeie ander blockchain-platforms. 

USDC se vernaamste mededinger is Tether, wat die mark deur markkapitalisasie oorheers. USDC en Tether het amper gelykheid in 2022 bereik, maar USDC het gedaal wat saamgeval het met die ineenstorting van Silicon Valley Bank, waar Circle reserwes gehou het. 

## Verwysings 
## Eksterne skakels 
*Amptelike webwerf
Oxalis capillacea

***Oxalis capillacea*** is 'n knolagtige geofiet wat deel is van die *Oxalidaceae* familie. Die spesie is endemies aan die Wes-Kaap.

## Bronne 
* REDLIST Sanbi
* Plants of the World Online
Ripple

duimnael|197x197px|Die amptelike XRP-logo.
**Ripple** is 'n digitale betaalnetwerk wat in 2012 geskep is deur Ripple Labs Inc., 'n Amerikaanse tegnologiemaatskappy. Ripple is ontwerp om vinnige, goedkoop en veilige internasionale betalings te vergemaklik. Die geldeenheid wat met die Ripple-netwerk verband hou, word **XRP** genoem en dien as die medium van uitruil op die platform.

Die XRP-grootboek werk op 'n konsensusprotokol wat verskil van Bewys van werk (PoW) en Bewys van belang (PoS) meganismes wat kripto-geldeenhede soos Bitcoin en Ethereum kenmerk. Transaksies word bekragtig deur 'n netwerk van onafhanklike valideerders wat elke 3 tot 5 sekondes konsensus bereik, wat vinnige transaksievereffening moontlik maak. Gebruikers maak staat op 'n betroubare lys valideerders bekend as die Unique Node List (UNL). Hierdie benadering bied vinniger transaksievalidering en sekuriteit, maar dit het gelei tot besprekings oor sentralisasie binne die netwerk. In teenstelling met baie ander kriptogeldeenhede, is XRP vooraf ontgin, met 100 miljard *tokens* wat by die aanvang geskep is. 80 miljard XRP, die platform se inheemse geldeenheid, is aan Ripple Labs beloon. Ripple Labs stel periodiek *tokens* vry in sirkulasie deur verkope, met die doel om markstabiliteit te handhaaf.

Ripple het steun van groot finansiële instellings gekry omdat dit banke en ander finansiële diensverskaffers in staat stel om koste en verwerkingstye vir oorgrensbetalings te verminder. Dit was egter ook onderhewig aan regulatoriese kontroversies, insluitend 'n regsgeding deur die Amerikaanse finansiële reguleerder Securities and Exchange Commission (SEC) oor die klassifikasie van XRP as 'n finansiële sekuriteit. Volgens fanatici op sosiale-mediakanale het hierdie regsgeding die prys van XRP onderdruk, wat andersins baie hoër sou wees. Aan die begin van 2025 het XRP 'n waarde van ongeveer $3 per muntstuk gehad en word volgens markkapitalisasie as die derde grootste kriptogeldeenheid gereken.

## Verwysings 
## Eksterne skakels 
*Amptelike webwerf
*Huidige wisselkoers
Gabriel Bortoleto

**Gabriel Lourenzo Bortoleto Oliveira** (gebore 14 Oktober 2004) is 'n nuweling Brasiliaanse renjaer, wat gekontrakteer is om aan Formule Een vir Kick Sauber deel te neem.

Bortoleto, gebore en getoë in São Paulo, het op sewejarige ouderdom met mededingende kartwedrenne begin, verskeie nasionale titels gewen en in 2020 na junior formules opgeskuif. Bortoleto, 'n protégé van tweemalige wêreldrenjaerkampioen Fernando Alonso, het gou 'n wedrenwenner in Italiaanse F4 en Formule Europastreek geword, voordat hy sy eerste titel by die 2023 FIA Formule 3-kampioenskap met Trident gewen het. 

Bortoleto het in 2024 na FIA Formule 2 gevorder en daardie jaar saam met Invicta die kampioenskap gewen om die sewende jaer in die geskiedenis te word wat die GP2 /Formule 2-titel in hul nuwelingseisoen wen; by die Monza-wedren het Bortoleto die eerste jaer geword wat van laaste op die rooster in Formule 2 of Formule 1 gewen het.

Bortoleto was 'n lid van die McLaren-bestuurderontwikkelingsprogram van 2023 tot 2024. Hy het vir 2025 by Sauber aangesluit, voor hul verkryging deur Audi in 2026. Bortoleto is gekontrakteer om by Sauber/Audi aan te bly tot ten minste die einde van die 2026-seisoen.

## Formule 1-uitslae 
* ***** Seisoen is nog aan die gang.

## Verwysings 
## Eksterne skakels 
*  
*
M23-beweging

duimnael|Noord-Kivu waar M23 bedrywig is.
duimnael|M23 logo.
Die **23 Maart-beweging** (Frans: *Mouvement du 23 mars*), dikwels afgekort as **M23** en ook bekend as die **Kongolese Revolusionêre Leër** (*Armée révolutionnaire du Congo*), is 'n Kongolese Tutsi-geleide militêre rebellegroep. Dit is gebaseer in oostelike gebiede van die Demokratiese Republiek van die Kongo (DRK), en is hoofsaaklik werksaam in die provinsie Noord-Kivu, wat aan beide Uganda en Rwanda grens. Die M23-rebellie van 2012 tot 2013 teen die DRK-regering het gelei tot die verplasing van 'n groot aantal mense. Op 20 November 2012 het M23 beheer oorgeneem van Goma, 'n provinsiale hoofstad met 'n bevolking van 'n miljoen mense, maar dit is deur die Internasionale Konferensie oor die Groot Mere-streek versoek om dit te ontruim omdat die DRK-regering uiteindelik ingestem het om te onderhandel. Aan die einde van 2012 het Kongolese troepe, saam met VN-troepe, beheer oor Goma oorgeneem, en M23 het 'n wapenstilstand aangekondig en gesê dat hy vredesonderhandelinge wil hervat.

'n Verenigde Nasies-verslag het bevind dat Rwanda die M23-rebellegroep geskep en aangevoer het. Rwanda het sy steun amptelik gestaak weens internasionale druk en die militêre nederlaag deur die DRK en die VN in 2013.

In 2017 het M23-elemente hul opstand in die DRK hervat, maar die bedrywighede van hierdie splinterfaksie het min plaaslike impak gehad.  In 2022 het 'n groter deel van M23 'n offensief begin, wat uiteindelik gelei het tot die inname van die Kongolese grensdorp Bunagana deur die rebelle.  In November 2022 het M23-rebelle tot naby die stad Goma gevorder en sowat 180 000 mense gedwing om hul huise te verlaat nadat die Kongolese weermag uit die streek naby die dorpie Kibumba onttrek het.

In Junie 2023 het Human Rights Watch menseregteskendings deur M23-rebelle in die Demokratiese Republiek van die Kongo aangemeld, insluitend onwettige moorde, verkragtings en ander oorlogsmisdade. Bewerings impliseer Rwandese steun vir hierdie optrede, wat kommer oor oorlogsmisdade bring en die humanitêre situasie in die streek vererger. Die Verenigde Nasies se Veiligheidsraad het sanksies teen die M23-leiers en geïmpliseerde Rwandese amptenare aangemoedig. Sedert Februarie 2023 beset die groep verskeie groot dorpe in oostelike Noord-Kivu, insluitend Bunagana, Kiwanja,  Kitchanga, Rubaya, Rutshuru,

In die laaste week van 17 Januarie 2025 is 17 soldate van die Suid-Afrikaanse Nasionale Weermag (SANW) in die DRK gedood, en baie meer gewond, in gevegte met die rebellegroep M23 (wat aktief deur Rwanda gesteun word), toe die M23 Goma van die DRK-regering se magte gebuit het. Daar word geglo dat "M23 poog om 'n administrasie op die been te bring om Goma te beheer soos in ander gebiede onder sy beheer in die oostelike DRK." 

M23-rebelle het ten minste 319 burgerlikes, insluitend 48 vroue en 19 kinders, in  in die oostelike Demokratiese Republiek van die Kongo (DRK) doodgemaak, volgens die VN se Hoë Kommissaris vir Menseregte.

## Verwysings
Edward Cotter

**Edward Cotter** (* 27 Desember 1887 – † 17 November 1973) was 'n Kanadese atleet. Hy het aan die Olimpiese Somerspele van 1908 deelgeneem.

## Verwysings
Gérard Côté

**Gérard Côté** (* 26 Julie 1913 – † 12 Junie 1993) was 'n Kanadese maratonatleet. Hy het aan die Olimpiese Somerspele van 1948 deelgeneem.

## Verwysings
Attack on a China Mission

***Attack on a China Mission*** is 'n Britse kort stildramafilm uit 1900. James Williamson is die regisseur. Die film toon 'n aantal matrose wat tot die redding kom van die vrou van 'n sendeling wat deur Boksers vermoor is.  Die hoofrolspelers is Mr. James, Mr. Lepard en Florence Williamson.

Die film wat van vier verskillende posisies verfilm is, was volgens Michael Brooke van *BFI Screenonline*, innoverend in inhoud en tegniek. Dit het 'n omgekeerde hoeksnit en ten minste twee dosyn akteurs ingesluit, terwyl die meeste dramatiese films van die era uit enkelfiguur rolverdelings en baie min skote bestaan het. Die rolprenthistorikus John Barnes beweer *Attack on a China Mission* het tot op daardie tydstip "die mees volledig ontwikkelde narratief" van enige Engelse rolprent gehad."

## Produksie
links|duimnael|'''*Attack on a China Mission* (1900)'*
Die regisseur, geïnspireer deur Georges Méliès se invloedryke elf-tonele gedramatiseerde dokumentêr *L'Affaire Dreyfus'' (1899), het die film gemaak om te voldoen aan 'n waargenome openbare aanvraag vir beeldmateriaal van die Bokseropstand, wat in die vroeë maande van 1900 begin het, by 'n verlate huis genaamd Ivy Lodge in Hove, waar, volgens Michael Brooke, "hy baie moeite gedoen het om te verseker dat sy film het outentiek voorgekom, die huis met 'n tweetalige Anglo-Chinese 'Mission Station'-teken toegerus en op sy agtergrond as 'n apteker gereken om geweerskote en ontploffings te simuleer.

## Première
Die film is op 17 November 1900 vir die eersdte keer in die Hove stadsaal gewys, waar dit, volgens Michael Brooke, "so 'n sukses was dat die gehoor (vrugteloos) 'n herhaalde vertoning daar en dan geëis het."

## Hoofrolspelers 
* Mr. James
* Mr. Lepard
* Florence Williamson

## Bewaring
Net minder as die helfte van die oorspronklike 70 meter beeldmateriaal oorleef, maar volgens Michael Brooke, "sluit dit materiaal van al vier skote in, en ondanks 'n paar ooglopende afwerkings (die aanvanklike forsering van die hek ontbreek, en die vrou se appèl op die balkon aan die matrose moes sekerlik meer as een sekonde geduur het), genoeg bly oor om 'n goeie weergawe te gee van wat die oorspronklike gehoor moes gesien het."

## Verwysings 
## Eksterne skakels 
*
Explosion of a Motor Car

***Explosion of a Motor Car*** (ook bekend as ***The Delights of Automobiling***) is 'n Britse stilkomediefilm en truukfilm uit 1900. Cecil M. Hepworth is die regisseur. Die hoofrolspelers is Cecil M. Hepworth en Henry Lawley.

In die film ontplof ‘n motor en die liggaamsdele van sy bestuurder en passasiers word verstrooi. "Een van die mees onvergeetlike van vroeë Britse truukfilms" volgens Michael Brooke van *BFI Screenonline*, "was een van die eerste rolprente wat met die wette van fisika gespeel het vir komiese effek." Dit bevat een van die vroegste bekende gebruike in 'n Britse film van die stoptruuk tegniek wat deur die Franse filmmaker Georges Méliès in 1896 ontdek is, en sluit ook een van die vroegste rolprentgebruike van komedievertraging in wat later wyd gebruik  word as 'n konvensie in animasiefilms. Dit is waar voorwerpe baie langer neem om op die grond te val as wat hulle in werklikheid sou doen. Dit is ingesluit in die BFI DVD *Early Cinema: Primitives and Pioneers* en 'n snit word in Paul Merton se interaktiewe gids tot vroeë Britse stille komedie *How They Laughed* op die BFI-webwerf vertoon.

## Hoofrolspelers 
* Cecil M. Hepworth
* Henry Lawley

## Synopsis
Op 'n stil voorstedelike pad verskyn 'n motorkar van om 'n draai in die verte. Twee manlike voetgangers kruis die pad voor die voertuig. Soos die motor nader kom, word gesien dat dit 'n manlike bestuurder en drie aktiewe vroulike passasiers het wat sakdoeke na die kamera waai. Die motor bereik die voorgrond en ontplof sonder waarskuwing en laat 'n smeulende hoop gedraaide wrakstukke agter. ’n Polisieman (gespeel deur Hepworth self) gaan toevallig verby, haal ’n teleskoop uit en kyk op na die lug. Na 'n tyd van 'n paar sekondes moet hy uit die pad gaan aangesien bolyf en afgesnyde ledemate (maar geen koppe nie) om hom begin neerreën. Ongestoord haal die hulpvaardige polisieman sy notaboek uit en begin die taak om die verskillende liggaamsdele, steeds netjies geklee, weer aanmekaar te sit tot identifiseerbare mense, en maak pligsgetrou aantekeninge soos hy gaan.

## Verwysings 
## Eksterne skakels 
*
Jim Courtright

**Jim Courtright** (* 16 Desember 1914 – † 21 Februarie 2003) was 'n Kanadese atleet. Hy het aan die Olimpiese Somerspele van 1936 deelgeneem.

## Verwysings
Anne Covell

**Anne Covell** (* 9 Augustus 1950 – † 3 November 2020) was 'n Kanadese atleet. Sy het aan die Olimpiese Somerspele van 1968 deelgeneem.

## Verwysings
Thomas Coulter

**Thomas Coulter** (* 21 April 1911 – † 17 Desember 2003) was 'n Kanadese atleet. Hy het aan die Olimpiese Somerspele van 1932 deelgeneem.

## Verwysings
Retief Scholtz

**Retief Scholtz** (gebore in 1984 in Alberton) is 'n Suid-Afrikaanse skrywer, regisseur en vervaardiger. Nadat hy in 2002 in Groblersdal gematrikuleer het, het hy BCom aan die Noordwes-Universiteit se Potchefstroomkampus studeer, waar hy uiteindelik in 2006 'n honneursgraad in bedryfsielkunde behaal het. *Dop* is in 2017 vir verskeie toekennings genomineer, waaronder ŉ Woordtrofee-nominasie vir André Odendaal as Beste speler by die Woordfees. 5 Naledi Theatre Awards-nominasies en 4 Kanna-nominasies by die KKNK. Retief wen in 2017 die KKNK-Kanna vir beste nuutgeskrewe teks.

Na *Dop* het ander teaterstukke gevolg, waaronder *Karel se Oupa* (met o.a. Tobie Cronjé; genomineer vir 4 Naledi Theatre Awards) en *Weerkaats* (met Milan Murray; wenner van die Aardklop Hartsvriende: Beste Produksie) in 2017, *Die voordele van eierwit* (met Marion Holm en Margit Meyer-Rödenbeck; genomineer vir 'n kykNET Fiësta vir beste nuutgeskepte teks) in 2018, en *Nagskofkliek* (met Melt Sieberhagen en Albert Pretorius; genomineer vir ŉ ATKV Woordveertjie: Dramateks) in 2019. Retief tree ook as vervaardiger van *Nagskofkliek* op. Hy skryf ook in 2019, saaam met Etienne Fourie, die teks vir *Be(t)roudag* wat by InniBos op die planke was.

Hy wen in 2018, vir die tekste van *Dop* en *Weerkaats*, die KykNET Fiësta vir Beste opkomende kunstenaar.

## TV-draaiboeke 
Retief tree as skrywer op vir verskeie TV-reekse waaronder *Dwaalster* (2018) saam met Nicola Hanekom, *Alles Malan* (2018 en 2019) saam met Corné van Rooyen en René van Rooyen, *Sara se Geheim* (2018 en 2019), *Ekstra Medium* (2019) saam met Beer Adriaanse, *G.I.L.* saam met Thomas Hall en Wilmien Rossouw, en *Beter as Gister* (2024). Hy is ook tussen 2018 en 2021 'n skrywer en storielyner by die telenovella *Arendsvlei*. Sedert Augustus 2021 is hy die hoofskrywer van die kykNET-sepie *Suidooster*.

## Filmdraaiboeke en -regie 
In 2017 skryf hy die draaiboek vir *Slaaf*, 'n 24 minuut-kortfilm vir die Silwerskermfees, wat genomineer is as Beste Draaiboek by daardie jaar se Sillwerskermfeestoekennings. Hy skryf in 2020 die draaiboeke vir 4 kykNET-storiefilms: *Tannie Elsie*, *Voor ek Vergeet*, *Nommer 5* en *Nommer 54*. In 2021 is hy skrywer en, vir die eerste keer ook regisseur, van die kykNET-TV-films *Brompot* en *Hardegat*. Hy skryf in 2023 die draaiboek vir die vollengtefilm *Om en Om*.

## Verwysings
Instruksionele ontwerp

**Instruksionele ontwerp** of **Onderrigontwerp** verwys na die praktyk van sistematiese ontwerp, ontwikkeling en lewering van 'n onderrigprogram en leerervarings. Die onderrig is betroubaar, doeltreffend, effektief, aanloklik, innemend en 'n inspirerende verwerwing van kennis. Aanlynleer het in 2025 algemeen geword. Namate tegnologie gevorder het en konstruktivistiese leerteorie gewild geraak het, het die gebruik van tegnologie in die klaskamer begin ontwikkel van meestal dril- en vaardigheidsoefeninge na meer interaktiewe aktiwiteite wat meer komplekse denke van die leerder vereis het.

Akademiese kwalifikasies, gefokus op die integrasie van tegnologie met onderwys, het momentum gekry met die bekendstelling van Leerontwerp en Tegnologie (LDT) as hoofvakke. Universiteite soos die Universiteit van Pretoria het nagraadse grade in tegnologie-gesentreerde metodes van ontwerp en lewering gevestig onderwys.

Informele leer het ook in belang toegeneem, veral in die werkplek. Meer klem word geplaas op die skep van kennisbasisse en ander ondersteunings vir selfgerigte leer.

## Tydlyn 
## Verwysings
DeepSeek

duimnael|Logo van DeepSeek
**DeepSeek** (Chinees: 深度求索; Pinyin: *Shēndù Qiúsuǒ*) is 'n Chinese kunsmatige intelligensie-platform wat ontwikkel is om gevorderde data-analise en besluitnemingsprosesse te ondersteun. Die platform maak gebruik van masjienleertegnologie om groot hoeveelhede data te verwerk en waardevolle insigte te verskaf. DeepSeek word uitsluitlik gefinansier deur die Chinese verskansingsfonds High-Flyer, met albei gebaseer in Hangzhou, Zhejiang. DeepSeek word in verskeie bedrywe aangewend, insluitend finansies, gesondheidsorg, logistiek en meer, om doeltreffendheid te verbeter en innovasie aan te moedig.

Die platform is ontwerp om gebruikers in staat te stel om komplekse datastelle te ontleed, patrone te identifiseer en voorspellings te maak wat kan bydra tot beter strategiese besluite. DeepSeek se algoritmes is in staat om aan te pas en te verbeter soos dit meer data verwerk, wat dit 'n kragtige hulpmiddel maak vir organisasies wat op data-gedrewe benaderings staatmaak.

DeepSeek word geprys vir sy gebruikersvriendelike koppelvlak en sy vermoë om integrasie met bestaande stelsels te vergemaklik. Dit het vinnig gewild geword onder ondernemings wat op soek is na maniere om hul bedrywighede te optimaliseer en 'n mededingende voordeel in hul onderskeie markte te behou.

In Januarie 2025 het DeepSeek 'n geringe markineenstorting op die Nasdaq-beurs veroorsaak, aangesien dit "die aura van onoorwinlikheid rondom Amerika se tegnologiebedryf bedreig het". Die ontwikkelaars van DeepSeek het beweer dat hulle net $5,6 miljoen bestee het om sy nuutste KI-model op te lei, vergeleke met die honderde miljoene of miljarde dollars wat Amerikaanse maatskappye op hul KI-tegnologie bestee.

## Agtergrond
In Februarie 2016 is High-Flyer gestig deur Liang Wenfeng, wat tydens die 2007-2008 finansiële krisis begin handel dryf het terwyl hy die Zhejiang Universiteit bygewoon het.  Teen 2019 het hy High-Flyer gevestig as 'n verskansingsfonds met 'n fokus op die ontwikkeling en gebruik van KI-handelsalgoritmes.

In April 2023 het High-Flyer aangekondig dat hy 'n nuwe onafhanklike liggaam sal vorm om kunsmatige algemene intelligensie na te vors. Dit sal nie vir aandeleverhandeling gebruik word nie en sal apart wees van High-Flyer se finansiële besigheid. In Mei  2023, met High-Flyer as een van die beleggers, het die labratoruim sy eie maatskappy, DeepSeek gestig.

## Verwysings 
## Eksterne skakels 
*Amptelike webwerf
James Williamson

**James A. Williamson** (8 November 1855 – 18 Augustus 1933) was 'n Skotse fotograaf en 'n sleutellid van die informele vereniging van vroeë filmpioniers wat deur die Franse filmhistorikus Georges Sadoul die Brighton School genoem is. Hy is veral bekend vir *The Big Swallow* (1901), 'n truukfilm met innoverende gebruik van uiterste nabyskoot. *Fire!* en *Stop thief!* (albei 1901), is beide dramas met kontinuïteit wat verskeie skote gevestig het.

## Biografie
### Vroeë lewe en loopbaan 
Williamson is gebore in Pathhead naby Kirkcaldy, Fife, en het in Edinburg grootgeword, waar hy opgelei is om 'n meesterchemikus te word. Hy verhuis in 1868 na Londen, waar hy 'n vakleerling by 'n apteker was, en in 1877 na Eastry, Kent, waar hy sy eie apteek koop en trou. Hy was ook 'n ywerige amateurfotograaf wat fotografiese toestelle en chemiese voorrade in sy winkel verkoop het en 'n agent vir Kodak geword het. Die eiendom, wat voorheen deur die fotograaf S. Grey van Well & Grey besit is, is later hernommer as Kerkweg 156 en dra tans 'n gedenkplaat vir Williamson se prestasies wat onthul is as deel van die eeufees van rolprentvieringe in 1996. 

## Verwysings
Etienne Fourie

**Etienne Fourie** (gebore in 1988 in Lephalale) is ŉ Suid-Afrikaanse skrywer en regisseur. Hy het in 2006 aan die Hoërskool Nico Malan in Humansdorp gematrikuleer. Hy het sy loopbaan as 'n beeldende kunstenaar en vryskutskrywer begin, waarna hy in 2011 ŉ BA (Hons.) in draaiboekskryf en regie aan die AFDA-filmskool in Kaapstad voltooi het. Hy is die skrywer van 9 vollengterolprentdraaiboeke, 'n televisiereeks en 'n roman. Hy is ook, saam met Retief Scholtz, medeskrywer van die teaterproduksie *Be(t)roudag* wat in 2019 by InniBos op die planke was. Hy is regisseur van 4 vollengte rolprente, twee televisiereekse en verskeie advertensies en musiekvideo's.

Hy skryf in 2013 die draaiboek vir die film *Klein Karoo*, waarna die draaiboek van *Strikdas* in 2014 volg. Hy is ook in 2014 die skrywer en regisseur van die film *Die Windpomp*, wat by die Australian Gold Coast Film Festival vertoon is, en as beste film by die Palm Beach International Film Festival aangewys is. Die film is vir 9 Silwerskermfeestoekennings genomineer, waarvan die film 5 (waaronder Beste film, Beste draaiboek en Beste regisseur) wen. Die film wen ook in 2015 ŉ SAFTA-toekenning.

In 2016 is hy skrywer en regisseur van die film *Dis koue kos, skat*, ŉ verwerking van Marita van der Vyver se gelyknamige roman. Hierdie film is vir 6 Silwerskermfeestoekennings genomineer. Etienne is in 2017 die skrywer en regisseur van *Liewe Kersfeesvader*, wat vir 8 Silwerskermfeestoekennings en ŉ SAFTA-toekenning benoem is.

Die 2022-film *Stiekyt*, waarvan Etienne ook skrywer en regisseur is, is by verskillende internasionale filmfeeste vertoon, waaronder die Tallinn International Film Festival (PÖFF) in Estland, die Rotterdam International Film Festival en die 27th International Film Festival of Keralawas. Die film is in Nederland vir drie Septimius-toekennings genomineer. Dit is ook vir 5 SAFTA-toekennings en 9 Silwerskermfeestoekennings (waarvan die film 3 gewen het) genomineer.

Hy is, saam met Elanie Rupping, die regisseur van die KykNET-reeks *Tydelik Terminaal* wat in 2019 en 2020 uitgesaai is, benoem. Vir sy werk aan hierdie reeks wen hy in 2021 die SAFTA-toekenning vir Beste regisseur: TV-drama. Hy is ook die skrywer, regisseur en kreatiewe vervaardiger van die Showmax-reeks *Trompoppie* (2023-2024), wat vir 2 Silwerskermtoekennings en vir ŉ SAFTA-toekenning (Beste draaiboek: TV Drama) benoem is.

*Man in die maan*, Etienne se eerste roman, is in 2021 deur NB-Uitgewers uitgegee.

## Verwysings
Matias Varela

** Louis Matias Karl Padin Varela ** (gebore 23 Junie 1980) is 'n Sweedse akteur.

## Vroeë lewe
Varela is gebore en het grootgeword in Södermalm aan die suidekant van Stockholm. Albei sy ouers is van Cambados, Galicia en hy het nie Sweeds geleer voordat hy skool begin het nie. Tydens middelskool het hy bevriend geraak met Gustaf Skarsgård, seun van die akteur Stellan Skarsgård. Varela het toe nie geweet van die bekende Skarsgård-familie nie omdat hy meestal Spaanse satelliettelevisie gekyk het. Toe sy vriend Skarsgård aansoek gedoen het by 'n selektiewe hoërskool, Södra Latin se dramaprogram naby waar albei seuns gewoon het, wou Varela dieselfde doen. Die ouer Skarsgård het die jong Varela 'n paar uur se toneelopdrag gegee en hy is deur die skool aanvaar. Varela het gesê hy was verbaas, want hy het in 'n sweetpak opgedaag en meer soos 'n "chav" as 'n aspirant-akteur gelyk.

## Persoonlike lewe
Hy is vlot in Sweeds, Spaans, Galicies, en Engels.

## Verwysings
## Eksterne skakels
*
James Corkery

**James Corkery** (* 27 Junie 1889 – † 20 April 1964) was 'n Kanadese atleet. Hy het aan die Olimpiese Somerspele van 1912 deelgeneem.

## Verwysings
Aquarius (TV-reeks)

***Aquarius*** is 'n Amerikaanse historiese misdaaddrama vir televisie wat deur John McNamara geskep is. Dit is van Mei 2015 tot September 2016 op NBC gewys. Dit speel in 1967 in Los Angeles af en meng historiese feite met fiksie. Dit fokus op mense en gebeure uit die werklike lewe en bring fiktiewe karakters en stories in.

Die reeks volg hoofsaaklik speurder Sam Hodiak van die LA-polisiekantoor (gespeel deur David Duchovny), wat die opgang van Charles Manson (Gethin Anthony) en die berugte Manson-familie volg. 

Die storielyn handel oor die misdaad, teenkultuur en sosiale onstuimigheid gedurende die stormagtige 1960's. Ander akteurs is onder andere Emma Dumont, Grey Damon, Gethin Anthony en Claire Holt.

*Aquarius* is positief deur TV-resensente ontvang. Hulle het die tydperkdetail, storievertelling en Duchovny se toneelspel geprys. Dit was een van die agt reekse wat in 2015 die Critics' Choice Television Award vir die opwindendste nuwe reeks ontvang het.

Ondanks die aanvanklike sukses het *Aquarius* gesukkel om hoë kyksyfers te kry en dit is op 1 Oktober 2016 ná twee seisoene deur NBC gekanselleer.

## Storielyn
*Aquarius* speel in 1967 in Los Angeles af. Dit meng historiese figure en fiktiewe elemente. Die reeks gaan oor die LA-polisieman Sam Hodiak, wat die verdwyning van Emma Karn, 'n tienermeisie, ondersoek met die hulp van sy jonger kollega, Brian Shafe. 

Hulle ondersoek lei hulle na Charles Manson en sy "familie", 'n groep volgelinge onder Manson se beheer. Die eerste seisoen fokus op Manson se toenemende invloed, en seisoen twee op die Sharon Tate-moorde en Manson se geloofsoortuiging dat 'n rasse-oorlog ophande sou wees wat hy "helter skelter" genoem het.

## Hoofakteurs
* David Duchovny as Sam Hodiak
* Grey Damon as Brian Shafe
* Emma Dumont as Emma Karn
* Michaela McManus as Grace Karn
* Brían F. O'Byrne as Ken Karn
* Chance Kelly as Ed Cutler
* Ambyr Childers as Susan "Sadie" Atkins
* Madisen Beaty as Patty Krenwinkel
* Cameron Deane Stewart as Tex Watson

## Episodes
### Seisoen 1
### Seisoen 2
## Ontvangs
Seisoen 1 van *Aquarius* het gemengde resensies gekry, met 'n telling op Metacritic van 58 uit 100, gebaseer op 36 resensies. Glenn Garvin van die tydskrif *Reason* het die reeks geprys omdat dit verder gaan as die tipiese vertelling van die Charles Manson-storie; dit lê klem op die sosiale konflikte van die 1960's rondom ras, gender, dwelms en die Viëtnamoorlog. Hy het die reeks ook geprys vir sy goeie musiek uit die 1960's.

Dié syfers weerspieël die gewone TV-uitsendings, maar nie die aanlyn fuifkykery (*binge-watching*) nie. Dié is moontlik gemaak deur die uitreiking van die hele reeks voor die TV-uitsending.

*Aquarius* was een van die agt reekse wat in 2015 die Critics' Choice Television Award vir die opwindendste nuwe reeks ontvang het.

## Verwysings
## Skakels
Paul Craig

**Paul Craig** (* 2 September 1953) is 'n uitgetrede Kanadese atleet. Hy het aan die Olimpiese Somerspele van 1976 deelgeneem.

## Verwysings
Gordon Crosby

**Gordon Crosby** (* 21 Maart 1927 – † 3 Januarie 2019) was 'n Kanadese atleet. Hy het aan die Olimpiese Somerspele van 1952 deelgeneem.

## Verwysings
Ray Panthaki

**Ray Panthaki**  (gebore 20 Januarie 1979) is 'n Britse akteur, vervaardiger, draaiboekskrywer en regisseur wat veral bekend is vir die rolle wat hy vertolk het in *Marcella* (2016-2020), *Away* (2020), en die fliek *Boiling Point* (2021), waarvoor hy genomineer is vir die 2021 BIFA vir Beste Byspeler. 

Ander krediete sluit in *Tube Tales* (1999), *Ali G Indahouse* (2002), *28 Days Later* (2002), *Bollywood Queen* (2003), *Kidulthood* (2006), *Provoked* (2006), *Convenience* (2013), ''It's a Wonderful Afterlife* (2010),  *Screwed* (2011), *Interview with a Hitman* (2012), *Convenience* (2013), *Colette* (2018), Official Secrets (2019), *Gangs of London* (2020), and *The Serpent Queen'' (2022).

## Vroeë lewe
Panthaki is in Londen gebore vir die tweede generasie Indiese ouers. Sy ouers behoort aan Indië se Parsi minderheidsgemeenskap. 

## Verwysings
## Eksterne skakels 
*
NetJets

duimnael|links|NetJets-hoofkwartier teken
**NetJets Inc.** is 'n Amerikaanse maatskappy wat fraksionele eienaarskapaandele in private sakevliegtuie verkoop. NetJets is die grootste private straleroperateur ter wêreld.

Gestig as **Executive Jet Airways** in 1964, is dit later herdoop na **Executive Jet Aviation**. NetJets het die eerste private sakestraler-huurvlug- en vliegtuigbestuurmaatskappy in die wêreld geword. NetJets het sy fraksionele eienaarskapbesigheid in 1986 van stapel gestuur en in 1998 'n filiaal van Berkshire Hathaway geword.
duimnael| NetJets-vliegtuie het almal dieselfde kleurskema, hul Amerikaanse registrasie eindig in "QS" (vir kwartaandeel)
duimnael| 'n NetJets Boeing Business Jet 737-700 wat die maatskappy voorheen bedryf het, gefotografeer in 2009
duimnael| 'n Netjets Citation Latitude in 2020
duimnael| NetJets Bombardier Global 7500
duimnael| NetJets Cessna Citation Latitude

## Verwysings